ચેમ્પિયન્સ ટ્રોફીમાં ભારતની પહેલી મેચ 4 જૂન , 2017ને રવિવારના રોજ પાકિસ્તાન સામે રમાઇ હતી . આ મેચ અંગે વિશ્વભારના ક્રિકેટ રસિયાઓમાં ભરપૂર ઉત્સાહ હતો . ભારતની ટીમે મેચમાં પાકિસ્તાનને 124 રનથી માત આપ્યા બાદ દુનિયાભરના ક્રિકેટ રસિયાઓ સહિત પાકિસ્તાનનું મીડિયા પર ટીમ ઇન્ડિયા અને કપ્તાન વિરાટ કોહલી પર ફિદા થઇ ગયું છે . એનું તાજું ઉદાહરણ છે , પાકિસ્તાની પત્રકારે કરેલ ટ્વીટ . મેચ પહેલાં તો ટીમ ઇન્ડિયા અને વિરાટ કોહલી અંગે જાત - જાતના જોક સોશિયલ મીડિયા પર ફરતા થયા હતા . પરંતુ મેચમાં ટીમ ઇન્ડિયાના શાનદાર પ્રદર્શન બાદ લોકો વિરાટ કોહલીના વખાણ કરતાં થાકતાં નથી . પાકિસ્તાનના લોકો વિરાટ કોહલીને પોતાની ટીમમાં લેવા માટે બદલામાં પોતાની આખી ટીમ આપવા તૈયાર છે . પાકિસ્તાની પત્રકારે ટ્વીટ કરી લખ્યું છે , અમારી આખી ટીમ લઇ લો અને બદલામાં અમને 1 વર્ષ માટે વિરાટ કોહલી આપી દો . આ ટ્વીટ બાદ આ પાકિસ્તાની મહિલા પત્રકારની સોશિયલ મીડિયા પર લોકો ખૂબ મજાક ઉડાવી રહ્યાં છે . આ સંદર્ભે કેટલાક રસપ્રદ ટ્વીટ જુઓ અહીં . . .